BKD พุ่ง 5% หลังคว้างานตกแต่งภายใน กว่า 700 ลบ.
BKD พุ่ง 5% หลังคว้างานตกแต่งภายใน "สถาบันการแพทย์จักรีนฤบดินทร์" มูลค่า 718.75 ลบ. ล่าสุด ณ เวลา 10.11 น. อยู่ที่ 3.36 บาท บวก 0.16บาท หรือ 5% สูงสุด 3.46 บาท ต่ำสุด 3.32บาท ด้วยมูลค่าซื้อขาย 45.71ล้านบาท ด้าน บล.เคจีไอ (ประเทศไทย) ให้เป้า 3.50 บาท
19 ม.ค. 2560

ผู้สื่อข่าวรายงานว่า ราคาหุ้นบริษัท บางกอก เดค-คอน จำกัด (มหาชน) หรือ BKD ล่าสุด ณ เวลา 10.11 น. อยู่ที่ 3.36 บาท บวก 0.16 บาท หรือ 5% สูงสุด 3.46 บาท ต่ำสุด 3.32 บาท ด้วยมูลค่าซื้อขาย 45.71 ล้านบาท ขณะที่ดัชนีหุ้นไทยโดยรวมลบ 0.33%

โดยราคาหุ้น BKD ปรับตัวขึ้นหลังจากบริษัทลงนามในสัญญาเพื่อดำเนินการตกแต่งภายใน โครงการสถาบันการแพทย์จักรีนฤบดินทร์ คณะแพทย์ศาสตร์ โรงพยาบาลรามาธิบดี มหาวิทยาลัยมหิดล มูลค่า 718.75 ล้านบาท ซึ่งรวมภาษีมูลค่าเพิ่ม โดยมีระยะเวลาดำเนินการ 12 เดือน
ขณะที่ บล.เคจีไอ (ประเทศไทย) ระบุในบทวิเคราะห์ให้ราคาเป้าหมาย BKD ที่ 3.50 บาท โดยบริษัทแจ้งลงนามในสัญญารับเหมาตกแต่งภายใน โครงการสถาบันการแพทย์จักรีนฤบดินทร์ มูลค่างาน 718.7 ล้านบาท คาดจะรับรู้รายได้ภายในปี 2560 (จากที่แจ้งตลาดฯคือระยะเวลา 12 เดือน) รวมทำให้ Backlog อยู่ที่ประมาณ 1.5 พันล้านบาท) ทั้งนี้ได้ประเมินแนวรับ 3.18 บาท (Stop loss 3.16 บาท) แนวต้าน 3.26 บาท และถัดไปที่ 3.36 บาท